|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt Odluke** **o raspoređivanju sredstava za financiranje političkih stranaka** **i nezavisnih članova izabranih u Županijsku skupštinu Koprivničko-križevačke županije za razdoblje od konstituiranja do 31. prosinca 2021. godine** |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****31. kolovoza 2021.** | **Završetak savjetovanja** **4. rujna 2021.** |

RAZLOG DONOŠENJA

|  |
| --- |
| Sukladno Zakonu o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) (u daljnjem tekstu: Zakon) jedinicama lokalne i područne (regionalne) samouprave prepušteno je da samostalno odrede godišnji iznos sredstava koji će osigurati u svojim proračunima za redovito godišnje financiranje političkih stranaka i nezavisnih vijećnika.Proračunom Koprivničko-križevačke županije za 2021. godinu za financiranje političkih stranaka i nezavisnih vijećnika ukupno je planirano 515.000,00 kuna. Na temelju Odluke o raspoređivanju sredstava iz Proračuna Koprivničko-križevačke županije za financiranju političkih stranaka zastupljenih u Županijskoj skupštini Koprivničko-križevačke županije u 2021. godini do isteka mandata tekućem sazivu („Službeni glasnik Koprivničko-križevačke županije“ broj 25/20) za razdoblje od 1. siječnja 2021. pa do stupanja na snagu Odluke o raspisivanju lokalnih izbora, kada je prošlom sazivu istekao mandat, isplaćena su sredstva u iznosu od 148.777,09 kuna te je za redovito godišnje financiranje političkih stranaka i nezavisnih članova ostao neutrošen iznos od 366.222,91 kunu.Sami uvjeti i način financiranja precizno su definirani Zakonom, tako je člankom 7. stavkom 1. propisano kako se sredstva raspoređuju na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, ***prema konačnim rezultatima izbora*** *za* članove predstavničkog tijela jedinice samouprave.Sastav Županijske skupštini koja broji 37 člana, prema konačnim rezultatima izbora dijeli 8 političkih stranaka i 3 nezavisna člana izabrana s Liste grupe birača kako slijedi:* Socijaldemokratska partija Hrvatske - SDP 9 članova
* Nezavisni 8 članova
* Hrvatska demokratska zajednica - HDZ 8 članova
* Mreža nezavisnih lista – MREŽA 3 člana
* Hrvatska seljačka stranka - HSS 2 člana
* MOST 2 člana

- Hrvatska socijalno-liberalna stranka - HSLS 1 član* Hrvatska stranka umirovljenika - HSU 1 član
* Članovi izabrani s Liste grupe birača nositelja Marija Rajna 3 člana

U skladu s naprijed citiranim odredbama Zakona, proveden je raspored osiguranih sredstava u iznosu od 366.222,91 kunu političkim strankama i nezavisnim članovima za razmjerni dio 2021. godine te isti iznosi 9.662,87 kuna, odnosno na mjesečnoj osnovi 1.610,48 kuna po članu, a odnosi se na razdoblje od konstituiranja do 31. prosinca 2021. te dodatno političkim strankama po članu podzastupljenog spola 966,29 kuna, odnosno na mjesečnoj osnovi 161,04 kuna, a odnosi se na razdoblje od konstituiranja do 31. prosinca 2021.Poštivano je pravilo propisano člankom 5. stavkom 2. Zakona kojim je definirano kako visina sredstva za redovito godišnje financiranje po jednom članu predstavničkog tijela županije ne može biti određena u iznosu manjem od 5.000,00 kuna.Pored opisanih sredstava, naknadu za članove Županijske skupštine podzastupljenog spola, a prema konačnim rezultatima izbora ostvaruju sljedeće političke stranke:- Socijaldemokratska partija Hrvatske, SDP…………….…………………...4 članice,- Nezavisni ……………..…………………………………………………….3 članice- Hrvatska demokratska zajednica, HDZ……… …………………………….1 članica,- Hrvatska seljačka stranka ……………….…………………………………..1 članicaRaspoređena sredstva utvrđena člankom 5. Odluke doznačuju se na žiro-račun pojedine političke stranke, odnosno na poseban račun člana Županijske skupštine izabranog s liste grupe birača, tromjesečno. U skladu s člankom 10. stavkom 3. Zakona, budući se početak mandata članova Županijske skupštine ne poklapa s početkom tromjesečja, za razdoblje srpanj.-rujan, isplatit će se iznos razmjeran broju dana trajanja mandata, počevši od 5. srpnja 2021. budući je to dan konstituiranja Županijske skupštine. |

Pozivamo predstavnike javnosti da najkasnije do 4. rujna 2021. godine dostave svoje komentare na NacrtOdluke o raspoređivanju sredstava za financiranje političkih stranaka i nezavisnih članova izabranih u Županijsku skupštinu Koprivničko-križevačke županije za razdoblje od konstituiranja do 31. prosinca 2021. godine. putem OBRASCA za savjetovanja na e-mail: helena.matica.bukovcan@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o raspoređivanju sredstava za financiranje političkih stranaka i nezavisnih članova izabranih u Županijsku skupštinu Koprivničko-križevačke županije za razdoblje od konstituiranja do 31. prosinca 2021. godine.

KLASA: 011-04/21-01/4

URBROJ: 2137/1-02/03-21-1

Koprivnica, 30. kolovoza 2021.